Lærdomme  om  Frelse 


Bind  1 

Vi  forsøger  vel  alle,  at  gøre  vort  arbejde 
så  godt,  det  nu  kan  lade  sig  gøre. 
Men  af  og  til  kommer  vi  ud  for  tilfælde, 
hvor  et  eller  andet  har  svigtet.  Af  en  el- 
ler anden  årsag  er  bogen  Lærdomme  om 
Frelse  bind  1  ikke  fri  for  fejl. 
Vi  er  blevet  bekendt  med  følgende,  som 
vi  beder  læserne  af  bogen  notere  sig.  Vi 
beklager  selvfølgelig  det  skete  og  beder 
til,  at  bogen  trods  alt  må  vise  sig  gavnlig 
i  udvikling  af  et  større  vidnesbyrd  om 
Jesu  Kristi  Kirke  af  Sidste  Dages  Hellige. 
(Se  Mormon  8:17) 

Side  13  linie  24  tilføj  "at"  efter,  og  et 
"u"  til  muligt  således:  "  —  at  det  ville 
være  umuligt 


side  19  linie  21^22  "vor  jord"  skal  være 
"en  jord" 

side  34  linie  13  en  sætning  mangler,  så 
der  skal  stå:  "Faderen  og  Sønnen  viste 
sig  for  ham,  men  det  var  ikke  Faderen, 
der  besvarede  hans  spørgsmål !  Faderen 
forestillede  Joseph  for  sin  søn,  og  det 
var  Sønnen 

side  38  linie  28  tilføj  "før"  mellem 
"fik"  og  "efter" 

side  79  linie  21  en  sætning  mangler,  så 
der  skal  stå:  ".  .  .  .  disse  segl.  I  afsnit 
77:6-15  får  vi  flere  oplysninger  vedrø- 
rende åbningen  af  disse  segl  med  føl- 
gende . . . ..." 

side  83  linie  8  og  9  skal  streges. 

side  95  linie  14:  Læs  "Nøglerne  må 

bringes  fra  Himlen". 


Missionærer  i  Nigeria 


Som  resultat  af  præsident  N.  Eldon 
Tanners  og  andres  besøg  for  nogle  år 
siden  har  Det  øverste  Præsidentskab 
meddelt,  at  to  par  er  udpeget  til  et  op- 
hold i  Nigeria  som  særlige  udsendinge 
fra  kirkens  internationale  missioner. 
Det  øverste  Præsidentskab  meddelte,  at 
broder  &  søster  Rendell  N.  Mabey 
fra  Bountiful,  Utah  og  broder  og  søster 
Edwin  Q.  Cannon,  jr.,  fra  Salt  Lake 
City  har  modtaget  visa  fra  Nigeria  med 
henblik  på,  at  gøre  "religiøs  tjeneste" 
der  i  et  år. 

Begge  parrene  har  tidligere  præsideret 
over  den  svejsiske  mission,  hvor  de  havde 


ansvaret  for  kirkens  aktiviteter  i  forskel- 
lige dele  af  Afrika. 

"Det  forventes  ikke,  at  der  nu  vil  finde 
en  regulær  missionering  eller  regulære 
forsøg  på  at  vinde  tilhængere  sted  i  Ni- 
geria," siger  Det  øverste  Præsidentskab. 

Broder  Cannon  har  været  rådgiver  i  den 
internationale  mission  og  søster  Cannon 
førsterådgiver  i  hovedbestyrelsen  i  hjæl- 
peforeningen. 

Broder  Mabey  virker  i  øjeblikket  som 
regionalrepræsentant,  og  søster  Mabey 
har  længe  været  en  funktionær  og  læ- 
rer i  hjælpeforeningen. 

OFFERLOVEN 
af  Henning  K.  Frederiksen 


"Og  efter  mange  dage  åbenbarede  en 
Herrens  engel  sig  for  Adam  og  sagde: 
Hvorfor  bringer  du  offer  til  Herren?  Og 
Adam  sagde  til  ham:  Jeg  ved  det  ikke  — 

kun  at  Herren  befalede  mig  det.  

 Og  på  den  dag  faldt  den  Hellig- 
ånd som  vidner  om  Faderen  og  Sønnen 

på  Adam  Og  på  den 

dag  velsignede  Adam  Gud  og  blev  fyldt 
af  ånden  og  begyndte  at  profetere  om 
alle  jordens  slægter  .'../' 
(Mose  skr.  5:  6-9). 

Offerloven  har  været  kendt  blandt  Guds 
børn  siden  skabelsen  og  er  blevet  an- 
vendt af  Gud  som  prøve  på  lydighed  og 
som  en  framgangsmåde  til  at  lære  men- 
nesker uselviskhed.  Velsignelserne  ved  at 
overholde  loven  om  offer  er  mangfol- 
dige. Ofte  skal  der,  som  i  Adams  tilfælde, 
gå  "mange  dage"  før  vi  erkender  offer- 
lovens velsignelser.  Men  hvem  ønsker 
ikke  at  blive  "fyldt  af  ånden"?  Derfor 
skal  vi  efterleve  offerloven. 
At  betale  tiende  er  en  del  af  offerloven. 
Ethvert  medlem  af  kirken  bør  kende 
Herrens  løfte  til  dem,  der  betaler  en  ær- 
lig tiende:  "Sæt  mig  på  prøve  dermed, 
siger  Hærskarers  Herre,  om  jeg  da  ikke 
åbner  eder  himmelens  sluser  og  udøser 
velsignelser  over  eder  i  overmål". 
(Mal  3:10)  Hvis  vi  vil  opfylde  lydighe- 
dens lov,  så  lad  os  holde  tiendeloven 
og  sætte  Herren  på  prøve.  Hvem  ønsker 
ikke  at  modtage  Herrens  velsignelser? 
En  anden  side  af  offerloven  er  vor  om- 
sorg for  de  fattige.  For  vort  vedkom- 
mende den  del  af  velfærdstjenesten,  som 
vi  kalder  fasteoffer.  Selv  de  fattigste  kan 
være  med  i  dette  offer  ved  at  afstå  fra  at 
spise  et  par  måltider  og  betale  de  derved 
sparede  penge  i  fasteoffer. 


Og  de  medlemmer,  som  ikke  tælles 
blandt  de  fattige,  hvad  kan  de  betale? 
De  kan  følge  kong  Benjamins  anvisning: 
"I  vil  dele  jeres  formue  med  den,  der  er 
trængende".  (Mosiah  4:16).  Her  er  ikke 
blot  tale  om  besparelser  ved  to  måltider. 
.  .  .  ."I  skal  dele  af  jeres  gods  med  de 
fattige,  hvert  menneske  efter  sin  evne,  så 
som  at  give  de  sultne  at  spise,  klæde  de 
nøgne,  besøge  de  syge  og  yde  dem  lin- 
dring, både  åndelig  og  legemlig,  i  for- 
hold til  deres  trang".  (Mosiah  4:26).  Her 
er  tale  om  at  yde  efter  evne  —  at  give  af 
sit  overflod.  Og  vi  kan  have  overflod 
gennem  sparsommelighed. 
Vi  må  lære  at  leve  som  nephiterne  i  Al- 
mas dage:  "Og  de  gav  af  deres  gods  til  de 
fattige  og  trængende,  de  syge  og  lidende, 
hver  i  forhold  til  det,  han  havde.  Og  de 
brugte  ikke  kostbart  tøj,  og  alligevel 
var  de  nette  og  anstændige".  (Alma 
1:27). 

Det  er  ikke  blot  et  fromt  ønske,  at  vi  må 
lære  at  leve  sådan,  det  er  en  nødvendig- 
hed for  enhver,  som  ønsker  en  ophøjelse 
i  det  celestiale  rige. 

Ligesom  Herren  har  advaret  de  fattige 
imod  dovenskab,  imod  en  umættelig 
bug  og  imod  havesyge  (L  &  P  56: 1 7)  så- 
ledes har  han  også  advaret  dem,  der  til- 
raner sig  jordens  rigdomme  uden  at 
tænke  på  de  fattige.  Der  er  nok  til  os 
alle,  blot  vi  fordeler  det  rigtigt,  "Thi 
jorden  er  fuld,  og  der  er  nok,  ja  i  over- 
flod. Jeg  har  beredt  alle  ting  og  givet 
menneskenes  børn  deres  handlefrihed. 
Om  nogen  derfor  tager  af  den  overflod, 
som  jeg  har  beredt  og  ikke  giver  sin  del 
deraf  til  de  fattige  og  trængende  efter 
evangeliets  lov,  skal  han  opløfte  sine 
øjne  i  helvede  i  pine  sammen  med  de 
ugudelige".  (L  &  P  104:17-18). 

Hvis  vi  bedrager  Herren  og  os  selv  med 
tiende  og  offerydelser,  kommer  vi  selv 
til  at  betale  prisen  for  det.  Og  prisen  er 
en  plads  i  Guds  rige. 

Lad  os  overholde  offerloven  på  den 
måde,  som  Herren  forventer  det  af  os. 
Lad  os  afstå  fra  overdreven  luksus,  lad 
os  arbejde  hårdt  og  lad  os  være  sparsom- 
melige. Lad  os  have  et  forbillede  i  nephi- 
terne  i  Almas  dage:  "Og  når  præsterne 
forlod  deres  arbejde  for  at  give  folket 
Guds  ord,  forlod  folket  også  deres  ar- 
bejde for  at  høre  Guds  ord.  Og  når  præ- 


sterne så  havde  prædiket  Guds  ord  for 
dem,  vendte  de  alle  tilbage  til  deres  ar- 
bejde med  flid.  Og  præsten  hævede  sig 
ikke  over  sine  tilhørere,  thi  taleren  var 
ikke  bedre  end  tilhørerne,  og  læreren 
var  heller  ikke  bedre  end  eleven,  og  så- 
ledes var  de  alle  lige,  og  de  arbejdede 

alle,  hver  efter  sin  styrke  Og  på 

grund  af  kirkens  bestandighed  begyndte 
de  at  blive  overmåde  rige  og  at  få  over- 
flod på  alle  ting,  som  de  behøvede  .  .  ." 
(Alma  1:26  og  29). 

H.K.F. 


En  kærligheds  gerning 


Det  er  virkelig  dejligt  at  være  tilbage 
iblandt  jer  mine  kære  brødre  og  søstre. 
At  vende  hjem  fra  sin  mission  er  på 
mange  måder  et  vemodigt  farvel. 
Jeg  vil  citere  en  bog  idet  jeg  synes,  at 
forfatteren  har  en  forståelse  af  hvor 
svært  det  kan  være  at  sige  farvel:  "Hvor- 
ledes skal  jeg  kunne  drage  bort  med 
fred  og  uden  at  bedrøves?  Nej,  ikke 
uden  sjælevunder  kan  jeg  forlade  denne 
by  ...  . 

Det  er  ikke  en  klædning,  jeg  afkaster  på 
denne  dag.  Det  er  en  hud,  jeg  med  mine 
egne  hænder  må  krænge  af  mig". 
Dette  er  den  lidt  triste  side  af  sagen  og 
det  er  klart,  at  ens  glæde  er  bestemt  lige 
så  stor  som  ens  sorg,  i  den  stund  hvor 
man  atter  står  omgivet  af  sine  kære. 
Den  tid  jeg  tilbragte  som  missionær  i 
Frankrig,  vil  jeg  betegne  som  noget  af 
det  hårdeste  og  mest  grusomme,  der  er 
til.  Og  dog  også  noget  af  det  letteste  og 
herligste,  som  et  menneske  kan  foretage 
sig.  Det  er  dette  spil  mellem  en  del  kon- 
traster, der  er  ansvarlig  for  den  rivende 
udvikling  enhver  missionær  kastes  ho- 
vedkulds ud  i  og  den  store  skat  han  kan 


tage  med  hjem  fra  sin  mission.  Den  peri- 
ode af  sit  liv  hvor  man  udvikler  sig  mest 
vil  man  også  betragte  som  den  bedste. 
Og  derfor  vil  missionærtiden  for  mange 
være  noget  af  det  herligste  vi  kan  tænke 
tilbage  på. 

Det  der  gør  denne  periode  så  speciel  er 
vel  dette  helt  nye  og  vanskelige  hverv, 
det  er  at  forkynde  evangeliet  til  sine 

brødre  og  søstre  udenfor  kirken.  Man  er 
ligesom  på  bar  bund,  alt  hvad  man  synes 
er  logisk  og  rigtigt,  siger  dem  overhove- 
det intet.  Man  skal  til  noget  helt  nyt  nu, 
for  overhovedet  at  have  en  chance,  er 
man  nødt  til  at  elske  de  mennesker  af 
hele  sit  hjerte.  Men  ikke  nok  med  det, 
de  skal  også  kunne  føle  og  mærke  det. 
Engang  personen  erkender  en  sådan 


kærlighed  vil  han  være  lydhør.  Det  er 
for  ham  som  om  du  viser  ham  nye  land- 
skaber og  han  vil  elske  dig  for  dette. 
Jeg  mener  ikke  at  der  er  nogen  gerning, 
der  er  større  eller  ædlere  end  den  at  ar- 
bejde for  menneskehedens  frelse.  Og 
jeg  håber,  at  Danmark  vil  blive  rammen 
omkring  megen  missionær  aktivitet. 

Henrik  Wanner-Olsen 


Primarys  100  års  fødselsdag  blev 
fejret  over  hele  landet 


Nu  er  100  års  dag  noget  særligt  og  der 
blev  mange  steder  gjort  noget  særligt  i 
anledning  af  primarys  100  års  dag.  Der 
blev  opført  små  skuespil,  der  blev  sun- 
get, der  blev  plantet  træer. 
I  særlige  nadvermøder  blev  primary  min- 
det. Mange  børn  har  fået  deres  grundlæg- 
gende troserfaringer  i  primary. 
I  højrådet  i  Københavns  stav  sidder  i  dag 
en  sådan  primarydreng  som  aldrig  glemte 
det  indtryk,  han  havde  fået  i  sine  bar- 


neår. Den  dag  hvor  han  følte  at  nu  måtte 
han  søge  Gud  igen,  var  det  hans  prima- 
rydage, der  fik  ham  til  at  søge  kirken. 
Det  arbejde  som  fortrinsvis  vore  søstre 
lægger  i  denne  del  af  Herrens  værk  er 
uvurderligt  og  rækker  langt  ud  over  al- 
dersgrænser —  det  rækker  ind  i  evighe- 
den. 

Jo  det  blev  en  rigtig  fødselsdag. 

J.L. 

PRIMARY  100  ÅR  FEJRET  I  DANMARK 

JEG  FANDT  TILBAGE 


Jeg  fik  til  opgave  at  tale  ved  en  distrikts- 
konference,  hvor  man  bad  mig  tale  som 
genaktiviseret  medlem. 
For  6  år  siden,  da  jeg  havde  været  med- 
lem i  5  år,  skete  der  mig  og  min  familie 
noget  trist  for  en  sidste  dags  hellig  fami- 
lie, jeg  blev  separeret  fra  min  kone.  Den 
første  tid  efter  separationen  kom  jeg 
trofast  i  kirken,  men  overgangen  fra  fa- 
milieliv til  en  tilværelse  som  ungkarl  var 
forfærdelig.  Aftnerne  var  lange,  og  jeg 
begyndte  at  gå  i  biografen  om  aftenen, 
men  det  blev  jeg  hurtig  træt  af.  Så  gik 
jeg  ud  at  danse  og  det  viste  sig  at  der 
havde  jeg  taget  det  første  skridt  væk  fra 
kirken;  jeg  kom  der  stadig,  men  var 
knapt  så  begejstret  som  tidligere.  Jeg 
begyndte  at  kigge  på  medlemmerne  iste- 
det  for  hvad  kirken  stod  for.  Jeg  kom 
ud  i  noget  som  gjorde  at  jeg  ikke  var  et 
værdigt  medlem.  Jeg  fik  så  en  samtale 
med  grenspræsidenten.  Han  fortalte  mig 
at  det  var  meget  alvorligt  det  jeg  var  ude 
i  og  spurgte  om  jeg  ville  omvende  mig 
fra  det.  Det  mente  jeg  ikke  at  jeg  kunne 
love,  jeg  ville  gerne,  men  inderst  inde 
følte  jeg  at  det  kunne  jeg  ikke  klare. 
Der  gik  en  kort  tid,  jeg  kom  nu  ikke 
mere  i  kirken,  så  en  dag  fik  jeg  besked 
på  at  der  ville  blive  holdt  et  udelukkel- 
sesmøde  i  kirken,  og  man  så  gerne  at 
jeg  kom  til  dette  møde.  Det  var  med 
tungt  hjerte  jeg  tog  til  dette  møde.  Den 
bror  som  havde  døbt  mig  ind  i  kirken 
var  grenspræsident  og  var  som  sådan 
ham  der  skulle  tage  skridt  til  udelukkel- 
sen. De  var  alle  meget  bevægede,  jeg 
blev  igen  spurgt  om  jeg  ville  omvende 
mig,  jeg  svarede  at  jeg  ville  gerne,  men 
for  mig  var  sand  omvendelse,  at  man 
ikke  gjorde  den  samme  overtrædelse 
igen  og  det  var  jeg  bange  for  at  jeg  ikke 
kunne  lade  være  med.  Jeg  fik  at  vide,  at 


når  mødet  var  slut  var  jeg  ikke  længere 
medlem. 

Den  første  tid  gik  godt  men  jeg  savnede 
kirken.  Jeg  følte  stadig  at  den  var  sand, 
hvad  jeg  aldrig  har  tvivlet  på.  Den  sorte- 
ste og  mest  ensomme  periode  begyndte; 
jeg  kom  længere  og  længere  væk  fra 
Gud,  og  jeg  flyttede  fra  byen  til  en  egn 
hvor  kirken  næsten  var  ukendt;  men 
man  kan  ikke  flygte  fra  sandheden.  Jeg 
fik  brev  fra  medlemmer,  dejlige  breve. 
De  fortalte  at  man  i  kirken  fastede  og 
bad  for  mig.  Jeg  besluttede  at  vende  til- 
bage til  Esbjerg  og  det  var  en  beslutning 
som  viste  sig  at  være  rigtig;  min  kone  og 
jeg  fandt  sammen  igen.  Jeg  begyndte  så 
småt  at  komme  i  kirken,  men  vejen  til- 
bage var  ikke  let,  men  ved  min  kones 
og  gode  medlemmers  hjælp  lykkedes  det. 
Inden  jeg  kunne  blive  døbt  igen  skulle 
en  fuldstændig  omvendelse  finde  sted, 
og  missionspræsidenten  skulle  tale  med 
mig.  Missionspræsident  Pehrson  bad  mig 
se  ham  ind  i  øjnene,  og  han  spurgte,  om 
jeg  havde  omvendt  mig,  og  om  jeg  øn- 
skede at  blive  døbt,  og  jeg  svarede,  at 
det  var  mit  højeste  ønske  på  denne  jord. 
Pehrson  godkendte,  at  jeg  kunne  blive 
døbt,  og  sagde  at  Jesus  Kristus  havde  til- 
givet mig,  at  jeg  nu  også  skulle  tilgive 
mig  selv.  Det  er  det  allersværeste  af  det 
hele,  men  det  er  nødvendigt. 
Min  dåbsdato  oprandt,  det  var  simpelt 
hen  vidunderligt  —  jeg  var  igen  medlem 
af  Jesu  Kristi  Kirke,  jeg  havde  igen  fred 
med  mig  selv. 

Jeg  kan  sige,  at  denne  kirke  som  vi  til- 
hører er  den  eneste  sande  kirke,  den 
eneste  kirke,  hvor  alle  ordinanser  bliver 
udført,  den  eneste  kirke  som  har  præ- 
stedømmet. 

Det  er  med  blandede  følelser  jeg  har 
skrevet  denne  beretning,  fordi  det  er  al- 

drig  rart  at  tænke  tilbage  på  en  tid,  man 
gerne  ville,  ikke  havde  eksisteret,  men 
mit  håb  og  bøn  er  at  andre  må  kunne 
lære  af  min  beretning,  undgå  at  komme 
i  den  samme  situation  som  jeg.  Lær  også 
at  det  kan  betale  sig  at  hjælpe  uaktive, 
udelukkede  og  andre  som  kender  kir- 
ken; havde  gode  medlemmer  ikke  hjul- 


pet mig  var  jeg  nok  aldrig  fundet  tilbage 
til  kirken. 

Vi  er  et  velsignet  folk,  jeg  er  meget  tak- 
nemlig for  at  jeg  fandt  tilbage  til  kirken; 
i  Jesu  Kristi  navn  Amen. 

K.E.Ø. 
Esbjerg 


NAUVOO  PARK  ÆRER  KVINDER 


Indvielsen  af  hjælpeof reningens  monu- 
ment til  kvinder  i  Nauvoo  fik  mere  end 
20.000  medlemmer  af  kirken  til  at 
komme  til  denne  lille  by  ved  Mississip- 
pifloden i  dagene  fra  den  27.  juni  —  1. 
juli. 

Indvielsen  af  parken  med  statuer  blev 
afholdt  i  3  adskilte  sessioner  fra  den  28. 
-  30.  juni. 

Præsident  Spencer  W.  Kimball  præside- 
rede og  talte  ved  hver  indvielsessession, 
og  han  opsendte  bønnen. 
De  andre  talere  var  præsident  Ezra  Taft 
Benson  fra  De  tolvs  Råd,  ældsterne 
Bruce  R.  McConkie  og  L.  Tom  Perry, 
også  fra  De  tolvs  Råd,  kirkens  hoved- 
præsidentskab for  hjælpeforeningen, 
Barbara  B.  Smith,  Janath  R.  Cannon  og 
Marian  R.  Boyer  samt  hjælpeforeningens 
tidligere  præsident,  Belle  S.  Spafford. 
Med  et  forskelligt  budskab  til  hvert 
møde,  hvor  der  var  2.500  kvinder  sam- 
let under  et  stort  telt,  talte  præsident 
Kimball  om  kvinders  ophøjede  rolle, 
sådan  som  kirkens  medlemmer  opfat- 
ter den.  Han  talte  om  kirkens  første 
medlemmers  vandring  vestpå  til  Utah, 
og  den  rolle  kvinder  spillede  i  denne 
store  bevægelse.  "Hvad  gjorde  kvin- 
derne, når  man  med  et  øjebliks  var- 
sel flyttede  fra  ét  sted  til  et  andet?" 


spurgte  han,  idet  han  berettede  om  de 
strabadser  mænd,  kvinder  og  børn  blev 
stillet  overfor. 

"Hvad  foretog  kvinder  sig,  mens  mæn- 
dene byggede  vogne  til  rejsen  vestpå?" 
Han  sagde,  at  Israels  kvinder,  mødre  og 
døtre  også  havde  travlt  med  at  oprette 
kor,  der  var  uundværlige  for  udvandrin- 
gen. 

Præsident  Kimball  sagde  om  haven  med 
statuer:  "Medens  vi  spadserer  gennem 
haven,  bliver  vi  mindet  om  kvindernes 
mægtige  indflydelse  på  verden".  Han 
sagde,  at  han  anbefaler  og  er  enig  i  alt, 
hvad  der  er  blevet  sagt  vedrørende  det 
ophøjede  ved  kvinders  rolle. 
I  indvielsesbønnen  udtrykte  præsident 
Kimball  taknemmelighed  over,  at  de 
første  medlemmer  af  kirken,  der  var 
landsforviste  fra  Kirtland,  Adam-Ondi- 
Ahman  og  andre  steder,  til  sidst  fandt 
vej  til  den  sumpede  egn,  som  de  gjorde 
til  et  smukt  sted  for  hjem  og  menne- 
sker, der  elsker  deres  hjem.  Han  om- 
talte Nauvoo  i  de  dage  som  "en  lidet 
indbydende  egn,  men  et  sted  med  mu- 
ligheder, hvor  fast  jordbund  fandtes, 
hvor  simple  hytter  kunne  bygges,  hvor 
hyggelige  og  tiltalende  huse  kunne  byg- 
ges og  et  storslået  tempel  kunne  opfø- 
res til  "dit  navn  og  ære". 

Idet  han  udtrykte  sin  taknemmelighed 
over,  at  Nauvoos  skønhed  og  pragt  er 
blevet  genoprettet,  sagde  han:  "Vi  er 
taknemmelige  over,  at  hjælpeforenin- 
gens organisation  med  dens  millioner 
af  hustruer  og  mødre,  efterkommere  af 


patrioter  og  pilgrimme,  har  fundet  ste- 
det for  at  forskønne  og  fejre  mindet  om 
det  store  værk,  der  blev  begyndt  af  pro- 
feten Joseph  Smith  da  han  gav  nøglerne 
til  sin  hustru,  Emma". 


PROFETEN  ANMODER  OM 
FORDOBLING  AF 
MISSIONÆRANTALLET 


Præsident  Kimball  anmodede  om  det 
dobbelte  antal  fuldtidsmissionærer,  da 
han  talte  ved  seminaret  for  de  nye  mis- 
sionspræsidenter  i  Salt  Lake  City  den 
23.  juni.  Han  rådede  også  indtrængende 
kirkens  medlemmer  over  hele  verden  til 
at  se  frem  til  den  dag,  da  de  kan  sørge 
for  så  mange  lokale  missionærer,  som 
der  er  behov  for  i  deres  missioner. 
Præsident  Kimball  og  præsident  Marion 
G.  Romney  fra  Det  øverste  Præsident- 
skab og  ældste  Mark  E.  Petersen  fra  De 
tolvs  Råd  talte  på  seminarets  sidste 
dag.  Præsident  Ezra  Taft  Benson  fra  De 
tolvs  Råd  var  en  af  talerne  under  det 
uge-lange  seminar  for  de  72  nye  missi- 
onspræsidenter.  "Mange  nationer  er  dår- 
ligt kommet  i  berøring  med  evangeliet 
overhovedet",  sagde  præsident  Kim- 
ball. "Vi  anmoder  derfor  om,  at  missi- 
onærantallet i  verden  bliver  mere  end 
fordoblet".  Han  tilføjede:  "Jeg  er  en 
smule  skuffet  over,  selv  om  mange  af 
vores  lande  omvender  mange  menne- 
sker til  riget,  så  sender  de  alligevel  ikke 
ret  mange  missionærer  ud. 
Vi  beder  enhver  sidste  dages  hellig 
kvinde,  der  nedkommer  med  et  drenge- 
barn, om  at  begynde  at  oplære  ham  til 
sin  mission,  at  opmuntre  ham  til  at  op- 
spare de  penge  han  erhverver  sig  og  at 
arbejde  på  småjobs,  der  vil  indbringe 
penge,  som  kan  blive  opsparet  til  dette 
formål". 


Præsident  Kimball  tilføjede,  at  han  hå- 
bede, at  den  dag  hurtigt  vil  komme, 
hvor  enhver  mission  vil  skaffe  så  mange 
missionærer,  som  der  er  brug  for  i  den 
pågældende  mission.  "I  betragtning  af 
nyere  åbenbaringer,  som  at  de  sorte 
har  præstedømmet,  kan  vi  nu  bruge 
langt  flere  missionærer  i  De  forenede 
Stater,  hvor  vi  har  en  stor  talrighed  af 
disse  mennesker". 

Han  sagde,  at  en  erklæring  fremsat  af 
missionærafdelingen  viste,  at  kun  20,1% 
af  kvalificerede  unge  mænd  i  hele  kirken 
er  på  mission. 

"Dette  gør  mig  virkelig  meget  bedrøvet", 
sagde  han,  idet  han  tilføjede,  at  hvis  alle 
de  unge  mænd  i  kirken  var  taget  på  en 
fuldtidsmission,  så  ville  det  samlede  an- 
tal missionærer  være  130.000. 
"Når  vi  når  op  på  130.000  missionærer, 
så  kan  vi  forvente  at  se  et  stort  stykke 
arbejde  blive  udført",  sagde  han.  Han 
sagde,  at  missionærerne  må  finde  frem 
til  minoritetsnationaliteter  i  andre  lande 
såvel  som  i  De  forenede  Stater. 

"I  er  ikke  kun  interesseret  i  portugiserne 
i  Portugal,  I  er  også  interesseret  i  de  spa- 
niere, der  befinder  sig  dér,  og  i  tyskerne 
og  andre. 

I  disse  minoritetsgrupper  i  de  forskellige 
lande  er  der  en  stor  mulighed  for  at 
åbne  nye  verdensområder  til  evangeliets 
forkyndelse. 

De  er  Guds  sønner  og  døtre,  og  de  har 
brug  for  evangeliet". 
Han  sagde,  at  missionærerne  i  skrifterne 
bliver  lovet  adgang  til  alle  nationer.  Han 
sagde,  at  Herren  også  lovede  mange  i 
skrifterne,  at  de  ville  omvende  tusinder 
af  sjæle. 

"Hørte  I  ordet  'tusinder'?"  spurgte  præ- 
sident Kimball.  Da  jeg  læste  dette  slog 
det  mig  —  ikke  hundreder,  ikke  dusin, 
ikke  tier,  men  tusinder.  Når  det  drejer 
sig  om  tusinder,  må  Herren  vide,  hvad 
disse  ord  betyder,  og  når  han  bruger  or- 
det tusinder,  så  mener  han  tusinder.  Der 
går  10  hundreder  på  ét  tusinde". 
Præsident  Romney  talte  om  Frelserens 
liv  og  mission.  Mens  han  gjorde  rede  for 
denne  mission,  opremsede  præsident 
Romney  4  ting,  der  blev  udrettet  un- 
der Frelserens  jordiske  forkynderger- 
ning. 

Punkt  1:  han  tilvejebragte  opstandelsen 
ved  at  vinde  en  sejr  over  døden.  Punkt 
2:  han  tilvejebragte  et  middel,  hvorved 
mennesker  kan  få  tilgivelse  for  deres 
synder.  Punkt  3:  han  lærte  menneskene, 
hvordan  de  skulle  leve  under  deres  jor- 
diske tilværelse.  Punkt  4:  han  lærte,  at 
han  var  Kristus  den  lovede  Messias. 
Idet  præsident  Romney  citerede  adskil- 
lige skriftsteder  om  forløsningen,  sagde 
han:  "Disse  og  lignende  skriftsteder  vi- 
ser tydeligt,  at  alle  Adams  efterkom- 
mere, der  har  nået  ansvarlighedsalderen, 
er  skræmt  af  syndens  plet". 
Han  sagde,  at  alle  mennesker  ubetinget 
ville  modtage  opstandelse,  fordi  de  ikke 
var  ansvarlige  for  den  overtrædelse,  der 
bragte  døden  ind  i  verden.  De  er  imid- 
lertid, fortsatte  han,  ansvarlige  for  deres 
egne  synder,  og  det  kræves,  at  de  soner 
for  dem  ved  adlydelse  af  befalingerne. 
Jesus  ydede  også  menneskeheden  den 
tjeneste,  "at  forkynde  de  principper, 
forordninger  og  udøvelser  menneskene 
må  holde  sig  til  for  at  komme  tilbage  i 
Guds  nærhed  og  nyde  den  lykke  og 


frelse  som  han,  som  vores  Frelser  har 
anbragt  idenfor  vores  rækkevidde". 
Dette  er  det  budskab,  sagde  præsident 
Romney,  som  missionærerne  skal  bringe 
til  jordens  nationer. 

Ældste  Petersen  forklarede  profeten 
Joseph  Smiths  liv  og  mission.  Kristus 
skal  2  gange  komme  til  verden,  sagde 
ældste  Petersen.  Forløberen  til  hans 
første  komme,  hans  jordiske  tjeneste- 
gerning, var  Johannes  Døberen.  Joseph 
Smith  var  forløberen  til  Kristi  andet 
komme. 

Ældste  Petersen  læste  skriftstedsbe- 
skrivelser  af  profeten,  og  berettede 
dernæst  om  det  Joseph  Smith  udret- 
tede i  sin  levetid. 

"Så  med  al  denne  forberedelse  er  pro- 
fetens værk  blevet  godt  udført.  Det 
går  stadig  framad  og  vil  nå  endnu 
større  højder.  Så  hyldest  til  den  mand, 
der  var  i  nær  forbindelse  med  Jehova! 
Han  var  udvalgt  forløber  til  Herren,  nu- 
tidens sidestykke  til  Johannes  Døberen; 
Joseph  Smith  jr.  var  en  stor  og  trofast 
tjener,  den  almægtige  Guds  mægtige 
seer  og  åbenbarer  og  lederen  af  denne 
uddeling". 

Præsident  Benson  talte  tidligere  på  ugen 
ved  seminaret  og  foreslog  måder,  hvor- 
ved missionspræsidenter  kunne  få  suc- 
ces. 

"Aldrig  har  kirken  haft  den  mulighed, 
den  har  i  dag",  sagde  han.  "I  dag  er  vi 
kendt  for,  hvad  vi  er,  og  ikke  for  hvad 
vore  fjender  har  sagt  om  os.  Dette  er  en 
stor  dag,  hvor  vi  bør  give  alt,  hvad  vi 
har". 

Han  rådede  missionspræsidenterne  til  at 
lære  missionærerne  at  være  åndelige, 
bede,  lære  at  holde  af  folket,  og  følge 
de  rigtige  retningslinier.  "Arbejd,  ar- 
bejd, arbejd  —  der  er  ingen  tilfredsstil- 
lende erstatning,  særlig  i  missionsmar- 
ken",  sagde  han.  Præsident  Benson 
sagde,  at  Herren  er  over  sin  kirke,  og 

"han  er  ikke  en  fraværende  mester.  Det 
kan  I  være  sikre  på. 

Vi  ved,  hvad  der  venter  os.  Vi  kan  ikke 
svigte  i  dette  arbejde.  Dette  er  hans  børn 


vi  underviser.  Han  elsker  dem,  og  han  vil 
ikke  tillade,  at  vi  svigter,  hvis  vi  gør  vores 
del.  Dette  ved  jeg  med  sikkerhed". 


NYE  LEDERE  FOR 
"UNGE  PIGER" 


Det  øverste  Præsidentskab  bekendt- 
gjorde den  12.  juli,  at  Elaine  A.  Cannon 
fra  Salt  Lake  City,  der  er  en  kendt  for- 
fatter, journalist  og  ungdomsleder,  er 
blevet  kaldet  til  at  være  ny  præsident 
for  "Unge  Piger".  Som  rådgivere  i  præ- 
sidentskabet for  "Unge  Piger"  blev 
Arlaine  B.  Darger  fra  Salt  Lake  City 
kaldet  til  at  være  førsterådgiver,  og 
Norma  Smith  fra  Ogden,  Utah  blev 
kaldet  til  at  være  andenrådgiver. 
Efter  næsten  6  år  i  præsidentskabet  blev 
Ruth  H.  Funk,  hovedpræsidenten,  og 
hendes  rådgivere,  Hortense  Child  Smith 
og  Ardeth  Kapp,  afløst. 
Kaldelsen  af  det  nye  præsidentskab  blev 
bekendtgjort  af  Heber  Wollsey  fra 
Church  Public  Communications  Depart- 
ment ved  et  pressemøde,  der  blev  af- 
holdt i  kirkens  kontorbygning.  Han  præ- 
senterede medlemmerne  af  det  nye  præ- 
sidentskab og  bad  hver  af  dem  om  at 
tale  til  medierepræsentanterne. 
Til  stede  ved  mødet  var  også  det  nye 
præsidentskabs  medlemmers  ægtefæller, 
D.  James  Cannon,  Stanford  P.  Darger  og 
Lowell  D.  Smith. 

"Jeg  ser  hen  til  denne  mulighed  for  at 
arbejde  med  vores  "Unge  Pige"  i  kirken 
med  stor  begejstring",  sagde  søster  Can- 
non. "Jeg  har  haft  spændingen  ved 
længe  at  have  været  i  forbindelse  med 


ungdom  ...  og  jeg  har  udviklet  en  kær- 
lighed til  alt,  hvad  der  er  ungt,  levende 
og  rækker  ud  efter  liv". 
Hun  talte  om  de  mange  udfordringer  og 
modstridende  værdier,  verden  tilbyder 
unge  i  dag,  og  sagde:  "Vi  ønsker  at 
hjælpe  unge  piger  til  at  forstå,  hvem  de 
er,  og  hvad  de  kan  gøre  for  at  møde  ver- 
dens udfordringer.  Vi  ønsker  at  hjælpe 
dem  til  at  forstå  deres  Fader  i  Himlen". 

Hun  sagde,  at  målet  for  programmet  for 
"Unge  Piger"  er  at  hjælpe  pigerne  i  al- 
deren 12-18  år  til  at  føre  et  rigt  liv.  "Vi 
ønsker  at  lære  vore  unge  piger  at  tage 
kloge  beslutninger,  at  have  visdom  til  at 
drikke  dybt  af  alt,  hvad  der  er  smukt  og 
at  give  bidrag  til  menneskeheden",  sagde 
hun.  "Jeg  er  så  stolt  over  at  have  denne 
mulighed  for  at  tjene  og  hjælpe  præsi- 
dent Spencer  W.  Kimball",  sagde  søster 
Cannon,  idet  hun  bar  sit  vidnesbyrd  om, 
at  han  er  en  Guds  profet.  "Det  er  et 
stort  privilegium  at  hjælpe  ham  med  at 
tjene  Herren  Jesus  Kristus". 

Søster  Darger  sagde:  "Jeg  er  dybt  tak- 
nemmelig over  denne  kaldelse.  Dette  er 
en  dynamisk,  levedygtig  og  vidunderlig 
organisation.  Elaine  Cannon  er  en  stor- 
slået kvinde  og  en  stor  åndelig  leder,  og 
hun  er  på  en  enestående  og  fantastisk 
måde  blevet  forberedt  til  denne  opgave. 

TRÆER  PLANTET  FOR 
AT  ÆRE  PROFETER 


Medens  eftermiddagens  skygger  blev 
længere  på  Oliebjergets  skråninger,  der 
stiger  jævnt  fra  bunden  af  Kedron  dalen, 
fandt  en  begivenhed  af  profetisk  betyd- 
ning sted  på  området  for  Orson  Hyde 
mindepark  den  24.  maj.  Ældste  Marvin 
J.  Ashton  fra  De  tolvs  Råd  ledte  plant- 
ningen af  13  særlige  oliventræer.  12  af 
træerne  blev  plantet  for  at  ære  denne 
uddelings  12  profeter  fra  Joseph  Smith 
til  præsident  Spencer  W.  Kimball. 
Det  13.  blev  plantet  til  ære  for  ældste 
LeGrand  Richards,  medlem  af  De  tolvs 
Råd  og  leder  af  Orson  Hyde  mindegrund- 
læggelsen. Dette  træ  markerer  stedet  for 


Orson  Hydes  historiske  bøn  i  1943  for 
genopbyggelsen  af  Israel. 
Ældste  Ashton  sagde:  "Ældste  Richards 
træ  er  anbragt  således  at  det  er  i  en  støt- 
tende stilling  til  disse  af  kirkens  profeter 
og  præsidenter". 

Irvin  Nelson,  kirkens  tidligere  havearki- 
tekt, der  er  kendt  for  anlægningen  af 
templerne  i  Salt  Lake  og  Washington, 
stod  ved  siden  af  ældste  Ashton  for  at 
føre  tilsyn  med  plantningen  af  træerne. 
Medvirkende  ved  begivenheden  var  også 
Ivan  J.  Barrett,  Israels  distriktspræsident 
og  hans  2  rådgivere,  David  Galbraith  og 
Glenn  R.  Hand  samt  deres  hustruer. 

